#75verjaarsdagkoek 6: Corli Botha se maklike koek met bessie-coulis | rooi rose #75verjaarsdagkoek 6: Corli Botha se maklike koek met bessie-coulis | rooi rose
#75verjaarsdagkoek 6: Corli Botha se maklike koek met bessie-coulis
Ons het bekende bobaasbakkers gevra om elk 'n asemrowende verjaardagkoek te bak om 'rooi rose' se 75ste verjaardag te vier. Hier is Corli Botha se maklike verjaarsdagkoek met bessie-coulis en 'n outydse melkversiersel. Stem vir jou gunsteling-verjaarsdagkoek op ons facebook-blad en wen groot pryse. Gebruik #75verjaarsdagkoek. Deur Vickie de Beer. Foto's deur Charles Russell en Lee Schwagele van CRPhotographic
genoeg vir 1 groot dubbellaag koek
• 6 ekstra groot eiers
• 450 g strooisuiker
• 30 ml (2 e) grondboontjiebotter
• 350 g koekmeel
• 45 ml (3 e) bakpoeier
• 125 g vars frambose
• 1 pakkie Berry Medley Coulis (beskikbaar by Woolworths)
• 60 ml (1/4 k) framboos- of bessiekonfyt
• 5 ml (1 t) mielieblom met 'n bietjie water gemeng
• 250 g botter, kamertemepratuur
• 5 ml (1 t) rooswater
1 Voorverhit die oond tot 180 °C. Voer 3 (10, 15, 18 cm) koekpanne uit met bakpapier.
2 Klits die eiers en suiker tot lig en donsig. Verhit die melk en botter tot die botter net opgelos is, verwyder van die hitte.
3 Meng die meel, sout en bakpoeier saam.
4 Vou die meelmengsel by die geklitste eiers en suikermengsel in, voeg 'n bietjie van die warm botter-en-melkmengsel om die beurt by. Maak seker die mengsel is nie te droog deur te veel meel op 'n slag by te voeg nie. Moenie die koek te veel meng nie, dit sal rysgate veroorsaak.
5 Breek vars frambose in die mengsel in en meng deur.
6 Verdeel die mengsel gelykop tussen die drie panne en bak vir 20-25 min. of tot 'n toetspen skoon uitkom. Koel af op draadrakkies.
7 Vir die outydse melkversiersel: klits die meel en melk saam tot glad en plaas in kastrol, kook tot dik.
8 Skep die versiersel in 'n mengbak en bedek met kleefplastiek sodat 'n dik vel nie vorm nie, laat staan eenkant om af te koel.
9 Klits die botter en suiker in die mengbak van 'n elektriesemenger tot liggeel, voeg die melkmengsel en geursel by, klits tot baie glad (ongeveer 5 minute). Skep die mengsel in 'n spuitsak.
10 Vir die bessie-coulis: kombineer alles in een kastrol en kook tot dit net-net verdik. Laat afkoel in yskas tot benodig.
11 Smeer 'n lagie van die bessie-coulis op elke koek, gevolg deur die outydse melkversiersel wat ek in balletjies gespuit het. Jy kan dit versier en pak net soos jy verkies. Tooi die koek met vars rose en bessies.